**Γενικές οδηγίες για την πρόσληψη των αναπληρωτών**

• Οι αναπληρωτές κατόπιν ενημέρωσης μέσω sms για την τοποθέτησή τους , οφείλουν να παρουσιαστούν στο σχολείο της τοποθέτησής τους από την Δευτέρα **05-09-2022** έως και την Τρίτη **06-09-2022** και να κάνουν ανάληψη υπηρεσίας, προσκομίζοντας απαραίτητα δικαιολογητικά για την ταυτοποίησή τους και έχοντας μαζί τους τους κωδικούς taxisnet.

• Με την κατάθεση των δικαιολογητικών από τον αναπληρωτή και την ψηφιακή σήμανση ανάληψης υπηρεσίας στο MySchool από τον Διευθυντή/Προϊστάμενο, ενεργοποιείται η δυνατότητα σύναψης ψηφιακής σύμβασης. Οι αναπληρωτές θα πρέπει να εισέλθουν στο anaplirotes.gov.gr της Ενιαίας Ψηφιακής Πύλης του κράτους και με τη χρήση των ατομικών τους κωδικών στο taxisnet να συνάψουν ψηφιακή σύμβαση. Απαιτείται πρόσβαση στο Διαδίκτυο από φορητή ή σταθερή συσκευή.

● **Τα έγγραφα της πράξης ανάληψης καθώς και το απογραφικό δελτίο του αναπληρωτή θα πρέπει να αποσταλούν την ημέρα της ανάληψης υπηρεσίας (ως τις 14:00μμ ) στα mai διεύθυνσης (****misthokoz@dipe.koz.sch.gr** **ή** **anaplirotes@dipe.koz.sch.gr** **)**

**Η ανάληψη υπηρεσίας** θα πρέπει να ολοκληρώνεται μέχρι τις 14.30 της εκάστοτε ημέρας που έχει οριστεί για ανάληψη υπηρεσίας, προκειμένου στη συνέχεια να διενεργούνται οι απαραίτητες επεξεργασίες ενημέρωσης στα πληροφοριακά συστήματα ΕΡΓΑΝΗ και Διαύγεια.

**Οι προσλαμβανόμενοι αναπληρωτές που δύνανται να συνάψουν ψηφιακή σύμβαση μέσω του anaplirotes.gov.gr θα πρέπει να έχουν αποδεχτεί τη σύμβασή τους μέχρι τις 14:59 της ίδια μέρας που παρουσιάζονται στα σχολεία. Σε διαφορετική περίπτωση, δεν διασφαλίζεται η ανάληψη υπηρεσίας του αναπληρωτή τη συγκεκριμένη ήμερα.**

• Με τη σύναψη της ψηφιακής σύμβασης, οι αναπληρωτές θα ενημερωθούν με μήνυμα sms εντός 48 ωρών, για τη λήψη έγκυρου ψηφιακού αντιγράφου της σύμβασής τους το οποίο θα είναι διαθέσιμο στην εφαρμογή anaplirotes.gov.gr και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.